title: Skrabell
text: Ur c'hoari gant lizherennoù eo ar skrabell. Klask a ra ar c'hoarierien sevel gerioù, goleiñ ur gael karrezennet ganto, ha darn eus ar c'harrezioù livet a c'hall kreskiñ talvoudegezh ar ger pe hini ul lizherenn hepken.
  
  Anv 
  Dont a ra ar ger brezhonek eus ar ger saoznek Scrabble (anv ar merk diskleriet), anv ar c'hoari er yezh orin. 
  
  E 121 vro hag e 29 yezh e vez gwerzhet ar skrabell. Hasbro eo perc'henn ar gwirioù evit SUA ha Kanada, ha Mattel evit an holl vroioù all.
  
  Istor 
  Ijinet eo bet gant Alfred Mosher Butts en Evrog Nevez e 1931, ha Lexico e oa an anv kentañ.
  
  Kemmet e voe an anv, re dost d'ur c'hoari all anvet Lexicon, ha diskleriet e 1948 gant James Brunot en doa prenet ar gwirioù.
  
  E brezhoneg 
  Pennadoù diwar-benn ar skrabell a oa bet en XXvet kantved er c'helaouennoù Bremañ hag Al Lanv. Met ne oa ket bet c'hoariet da vat ken na voe 2008 hag ar genstrivadeg aozet gant Diwan.
  
  Reolennoù 
  Seizh lizherenn a vez tennet gant pep c'hoarier eus ur sac'h ha c'hoari a reont a bep eil. Da c'houzout piv a c'hoari da gentañ e vez tennet un 8vet lizherenn, a vo adlakaet er sac'h goude, ha d'an hini tostañ eus A da gregiñ.
  
  E kembraeg 
  "Angenrheidiol" eo ar ger a ro ar muiañ a boentoù.
  
  Kenstrivadegoù 
  
  A-hervez ne veze kenstrivadegoù nemet e saozneg, spagnoleg ha galleg. Ret eo kontañ ur pedervet yezh eta, peogwir ez eus bet aozet ur genstrivadeg e brezhoneg e 2008.
  
  Daou zoare zo da c'hoari er c'henstrivadegoù.
   daou zen tal-ouzh-tal, an doare nemetañ implijet e saozneg hag e spagnoleg a-hervez, a vez c'hoariet ivez e galleg; 
   an duplicate, ijinet gant ur Belgiad, hag a blij kenañ d'ar c'hallegerien; an doare-se a oa bet implijet e kenstrivadeg Diwan.
  
  Petra eo an "duplicate" 
   
  Ijinet eo bet ar c'hoari duplicate gant Hippolyte Wouters e 1970.
  
  Kampionadoù 
   Kampionadoù gallek a zo e meur a vro: e Belgia, Suis, ha Tunizia, ouzhpenn Bro-C'hall; 
   Kampionadoù saoznek zo en Iwerzhon; 
   Kampionadoù bedel zo ivez, e galleg, spagnoleg ha saozneg.
  
  Liammoù diavaez
  
  e galleg 
   Eliot, ur poellad digoust (Windows, Mac, Linux) evit deskiñ c'hoari en duplicate... en galleg.
  
  e gouezeleg Skos 
   C'hoari e gouezeleg Skos a c'haller amañ: http://thepixiepit.co.uk/scrabble/gaelic.htm; brav e vije gallout ober kemend-all e brezhoneg
  
  e katalaneg 
   Ababols, kleub c'hoari skrabell e katalaneg dre ar genrouedad, a seblant kousket
  
  e kembraeg 
   Scrabble yn Gymraeg, BBC Cymru
   Grŵp 'Scrabble Cymraeg' ar Flickr
  
  e saozneg 
   BBC.co.uk - Diwar-benn ar skrabell kembraek
   Scrabble.com, al lec'hienn ofisiel
  
  C'hoarioù